Olaines novada atklātais amatieru hokeja turnīrs

**„OLAINES SPORTA CENTRA KAUSS VETERĀNIEM 2024/2025”**

NOLIKUMS

1. **MĒRĶIS UN UZDEVUMI**
   1. Popularizēt un attīstīt hokeja spēli Olaines novadā.
   2. Veicināt un popularizēt veselīga dzīves veida un saturīga brīvā laika pavadīšanas veida nozīmi.
   3. Noskaidrot 2024./2025. gada turnīra uzvarētājus.
2. **VADĪBA**
   1. Turnīru organizē Olaines Sporta centrs.
   2. Galvenais sacensību tiesnesis: Emīls Balodis (26481922)
3. **LAIKS UN VIETA**
   1. Turnīrs norisināsies laika posmā no novembra līdz aprīlim (atkarībā no pieteikto komandu skaita un izspēles kārtības).
   2. Turnīrs norisināsies Olaines slidotavā, Kūdras ielā 5, Olainē no darba brīvajā laikā otrdienās no pulksten 20:15 līdz 22:30, fināla spēles – var tikt spēlētas piektdienās no pulksten 19:00
4. **DALĪBNIEKI**
   1. Turnīrā var piedalīties komandas, kuras vēlas un garantē ievērot čempionāta Nolikumu, ir iesniegušas pieteikumu (skat. 1. Pielikumu).
   2. Turnīrā drīkst piedalīties personas, kuras nav jaunākas par **45** gadiem **ar izņēmumiem (viens spēlētājs 40+, divi spēlētāji 43+)**. Vārtsargi drīkst spēlēt no 35 gadiem.
   3. **Turnīrā nedrīkst piedalīties laukuma spēlētāji un vārtsargi, kuriem pašlaik ir spēkā vai pēdējos 5 gadus ir bijis līgums ar profesionālu hokeja klubu.**
   4. Vārtsargiem atļauts spēlēt vairākās komandās, taču viena no pārstāvētajām komandām jānorāda kā pamata komanda.
   5. Turnīram pieteiktie vārtsargi drīkst tikt pieteikti arī kā laukuma spēlētāji kādā no komandām. Katras komandas vai konkrētu spēlētāju dalību čempionātā atļauj vai aizliedz turnīra organizētāji, izskaidrojot komandas/-u vadībai spēlētāja/-u apstiprināšanas vai noraidīšanas iemeslus.
   6. Katrs laukuma spēlētājs drīkst spēlēt tikai vienā komandā, kā arī turnīra laikā nav atļauts pāriet citas komandas sastāvā, ja vien nav izveidojies konflikts – tad pēc savstarpējas komandu vienošanās spēlētājs drīkst pāriet uz citu komandu līdz pirmā apļa beigām.
   7. Par spēlētāju veselības stāvokli turnīra spēlēs ir atbildīgi paši spēlētāji, apstiprinot to ar parakstu pieteikumā.
   8. Izdarīt izmaiņas, atsaukt un pieteikt spēlētājus iespējams līdz otrā apļa sākumam.
   9. Komandās visiem spēlētājiem ir jābūt vienādos formas kreklos, tiem jābūt numurētiem.
   10. Spēles laikā uz laukuma vienas komandas sastāvā drīkst atrasties 4 laukuma spēlētāji un vārtsargs.
   11. Komandas sastāvā drīkst pieteikt 20 spēlētājus
5. **SPĒĻU RĪKOŠANAS KĀRTĪBA (VAR TIKT MAINĪTA ATAKRĪBĀ NO KOMANDU SKAITA)**
   1. Čempionāta spēles notiek saskaņā ar Starptautiskās Ledus Hokeja Federācijas (IIHF) un šī nolikuma noteikumiem .
      1. Olaines novada atklātais amatieru veterānu hokeja turnīrs notiek pēc apļa sistēmas (2 apļi), kur komandas izspēlē katra ar katru. Ja spēle pamatlaikā noslēdzas neizšķirti tiek mesti trīs pēc spēles metieni, tālāk – līdz pirmajai kļūdai.
      2. Pēc regulārā čempionāta tiks spēlētas izslēgšanas spēles 1. vieta pret 4. vietu un 2. vieta pret 3. vietu. (Lai piedalītos izslēgšanas spēlēs, spēlētājam jābūt aizvadītām vismaz divām spēlēm, bet vārtsargam – vienai spēlei komandas sastāvā). Izslēgšanas čempionātā komandas savā starpā spēlē līdz divām uzvarām.
      3. Izspēles kārtība tiks precizēta atkarībā no komandu skaita.
   2. Spēles laiks ir 3 periodi pa 12 minūtēm tīrā laika. Pārtraukums starp periodiem 1 min. Komandas pēc katra perioda nemainās laukuma pusēm.
   3. Veterānu čempionātā ir atļauts mainīties pēc pārmetieniem. Čempionātā aizliegts šķelt pa vārtiem (nūjas lāpstiņa metiena atvilkšanās brīdī nevar būt augstāka par celi).
   4. Spēļu kalendārs tiek sastādīts un izsūtīts visām komandām vismaz 5 dienas pirms turnīra uzsākšanas.
   5. Spēļu atcelšana un/vai pārcelšana notiek iepriekš saskaņojot vispirms ar pretinieku komandu un tad ar turnīra organizētājiem (T.26481922).
   6. Pārcelt vai atcelt spēli var vienu reizi sezonā. Izslēgšanas spēles netiek pārceltas. Spēļu atcelšana vai pārcelšana notiek **ne vēlāk kā 24h** pirms plānotā spēles sākuma. Ja saskaņošana nenotiek prasītajā laikā komandai tiek piešķirts zaudējums W:0. Ja komanda nevar ierasties uz spēli, tas jāpaziņo vēlākais līdz pulksten 12:00 spēles dienā, tad tiek ieskaitīts zaudējums 0:5. Ja komanda nepaziņo laicīgi par neierašanos uz spēli, tad tai jāsedz izdevumi par spēli 80 eiro apmērā un tiek piešķirts zaudējums 0:5.
   7. **Atcelt vai pārcelt spēles drīkst lūgt tikai 1 reizi** visa turnīra laikā. Izslēgšanas spēles pārcelt nevar.
   8. Par Nolikuma neievērošanu vai neierašanos uz spēli vai atteikšanos turpināt spēli komandai ieskaita zaudējumu 5:0.
   9. **Turnīra organizatori neatbild par spēļu laikā iegūtajām traumām.**
   10. Disciplinārie sodi un diskvalifikācija:

- spēlētāju par atklāti rupju un bīstamu spēli galvenais tiesnesis ir tiesīgs izslēgt no turnīra;

- spēlētāju par tīšu provocēšanu un kautiņa izraisīšanu spēles laikā vai stundu pēc tās turnīra galvenais tiesnesis ir tiesīgs izslēgt no turnīra;

- par spēles tiesneša rupju apvainošanu vainīgais spēlētājs tiek noraidīts līdz spēles beigām un diskvalificēts uz vienu spēli;

- ja komanda neierodas uz spēli, tai jāapmaksā izdevumi (80 EUR), kas saistīti ar spēles organizāciju - ledus īri;

- gala lēmumu par disciplinārajiem sodiem pieņem galvenais tiesnesis.

5.11. **Spēles notiek bez spēka paņēmieniem, hokejs saglabā kontakta sporta veidam atbilstošu spēka spēli, bet tiek izslēgti atklāti spēka paņēmieni. Spēka paņēmiens tiks vērtēts atkarībā no tā vai spēlētājs ir spēlējis pirmkārt uz ripu vai pirmkārt gājis uz kontaktu ar pretinieku spēlētāju.**

1. **VĒRTĒŠANA**
   1. Par uzvaru pamatlaikā komandai tiek piešķirti 3 punkti, par uzvaru pēcspēles metienos 2 punkti, par zaudējumu pēcspēles metienos 1 punkts, par zaudējumu pamatlaikā 0 punktu.
   2. Komandu vietas tiek noteiktas atbilstoši izcīnīto punktu summai.
   3. J**a pēc spēles pamatlaika ir neizšķirts rezultāts, tiek nozīmēti pēcspēles metieni.  
      Katra komanda izpilda pa trīs metieniem, ja metienos ir vienāds rezultāts, tad metienus izpilda līdz viena komanda gūst vārtus, bet otra nē. Metienu var izpildīt jebkurš spēlētājs, kas fiksēts spēles protokolā un neizcieš sodu. Metienu izdarīšanas secību nosaka izloze. Pirmos trīs metienus jāizpilda dažādiem spēlētājiem.**
   4. Gadījumā, ja divām vai vairāk komandām ir vienāds punktu skaits, augstāku vietu ieņem komanda, kurai:
      1. vairāk punktu savstarpējās spēlēs;  
         6.4.2. nav zaudējumu par neierašanos uz spēli;  
         6.4.3. labāka vārtu starpība savstarpējās spēlēs;  
         6.4.4. vairāk gūto vārtu savstarpējās spēlēs;  
         6.4.5. labāka vārtu starpība visās turnīra spēlēs;  
         6.4.6. vairāk iegūto vārtu visās turnīra spēlēs;  
         6.4.7. vairāk uzvaru turnīra laikā;  
         6.4.8. mazāka komandas soda minūšu summa;  
         6.4.9. ar izlozes palīdzību.
2. **TIESNEŠI**
   1. Tiesnešus uz spēlēm nozīme turnīra galvenais tiesnesis.
   2. Komandu lūgumi pat tiesnešu nomaiņu uz spēli netiek pieņemti, un tiesnešu lēmums spēles gaitā ir galīgs un to nevar apstrīdēt ne spēlētāji, ne komandas vadība.
   3. Spēlēs laikā laukumā atrodas 1 galvenais tiesnesis. (Nepieciešamības gadījumā var tikt nodrošināti 2 tiesneši).
   4. Uz finālspēlēm var tikt nodrošināti 2 laukuma tiesneši.
   5. Spēlēs laikā strādā 1 spēles sekretārs un medmāsa.
3. **PROTESTI**
   1. Komanda, kas vēlas iesniegt protestu, nekavējoties par to paziņo spēles galvenajam tiesnesim, kurš pieteikumu fiksē spēles protokolā ne vēlāk kā 15 minūšu laikā pēc spēles beigu signāla.
   2. Protesta iesniegšanu ar savu parakstu jāapliecina komandas galvenajam trenerim vai komandas pārstāvim. Nevienam citam no komandas nav tiesību pieteikt un iesniegt protestu.
   3. Izskatīšanai netiek pieņemti protesti par aizmugures stāvokli, ripas pārmetieniem, iemetienu vietas izvēli, sodu noteikšanu, ieskaitītiem vai neieskaitītiem vārtiem.
   4. Protestu izskatīšanas laiks - piecas darba dienas.
4. **PIETEIKUMI**
   1. Komandu iepriekšējie pieteikumi (skat. 1. pielikumu) jāiesniedz līdz 11. novembrim, sūtot uz e-pastu [sports@olaine.lv](mailto:sports@olaine.lv).
   2. Katrai komandai saviem spēlētājiem ir jānodrošina vienādas sporta formas.
   3. Komandas sastāvā drīkst pieteikt 20 spēlētājus
5. **APBALVOŠANA**
   1. Komanda, kas izcīnījusi 1. vietu iegūst ceļojošo kausu.
   2. 1.-3.vietas ieguvēji saņem medaļas.
   3. Tiek apbalvoti labākie spēlētāji – labākais vārtsargs, labākais uzbrucējs, labākais aizsargs. Iespējamas papildus nominācijas.

\****Turnīra organizatori patur tiesības nolikumu mainīt par to iepriekš paziņojot komandām.***

***Organizatoriskie jautājumi:***

*Emīls Balodis (26481922)*

**Pielikums Nr.1.**

Apstiprinu

Galvenais sacensību tiesnesis

Emīls Balodis

2024. gada \_\_. \_\_\_\_\_\_\_\_

\_\_\_\_\_\_\_\_\_\_\_\_\_\_\_ KOMANDAS

**PIETEIKUMS**

Olaines novada atklātajam veterānu amatieru hokeja turnīram

**„OLAINES SPORTA CENTRA KAUSS 2024/2025”**

| N.p.k. | Vārds, Uzvārds | Dzimšanas gads | Pozīcija  laukumā | Paraksts vai ārsta apliecinājums par veselības stāvokļa atbilstību  *(paraksta uzsākot turnīru)* |
| --- | --- | --- | --- | --- |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |
| 15. |  |  |  |  |
| 16. |  |  |  |  |
| 17. |  |  |  |  |
| 18. |  |  |  |  |
| 19. |  |  |  |  |
| 20. |  |  |  |  |

Komandas pārstāvis \_\_\_\_\_\_\_\_\_\_\_\_\_ tālr. nr. \_\_\_\_\_\_\_\_\_\_\_\_\_